CELEX: 32022D0252
Language: el
Date: 2022-02-21 00:00:00
Title: Εκτελεστική απόφαση (ΕΕ) 2022/252 της Επιτροπής της 21ης Φεβρουαρίου 2022 για την τροποποίηση της εκτελεστικής απόφασης (ΕΕ) 2020/1167 με σκοπό τον καθορισμό των απαιτήσεων δοκιμής που πρέπει να εφαρμόζονται σε αποδοτικό κινητήρα-γεννήτρια 48 Volt ενσωματωμένο στο κιβώτιο μετάδοσης της κίνησης και συνδυασμένο με μετατροπέα συνεχούς/συνεχούς ρεύματος 48 Volt/12 Volt (Κείμενο που παρουσιάζει ενδιαφέρον για τον ΕΟΧ)

22.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 41/33
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/252 ΤΗΣ ΕΠΙΤΡΟΠΗΣ
         της 21ης Φεβρουαρίου 2022
         για την τροποποίηση της εκτελεστικής απόφασης (ΕΕ) 2020/1167 με σκοπό τον καθορισμό των απαιτήσεων δοκιμής που πρέπει να εφαρμόζονται σε αποδοτικό κινητήρα-γεννήτρια 48 Volt ενσωματωμένο στο κιβώτιο μετάδοσης της κίνησης και συνδυασμένο με μετατροπέα συνεχούς/συνεχούς ρεύματος 48 Volt/12 Volt
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/631 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με τα πρότυπα επιδόσεων για τις εκπομπές CO2 από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα και με την κατάργηση των κανονισμών (ΕΚ) αριθ. 443/2009 και (ΕΕ) αριθ. 510/2011 (1), και ιδίως το άρθρο 11 παράγραφος 4,
         Εκτιμώντας τα ακόλουθα:
         
                     (1)
                  
                  
                     Στις 24 Μαΐου 2021 ο προμηθευτής ZF Friedrichshafen AG (στο εξής: αιτών) υπέβαλε αίτηση για την έγκριση, ως καινοτόμου τεχνολογίας, τεχνολογίας που χρησιμοποιείται σε αποδοτικό κινητήρα-γεννήτρια 48 Volt με μετατροπέα συνεχούς/συνεχούς ρεύματος 48 Volt/12 Volt για χρήση σε ορισμένα υβριδικά ηλεκτρικά επιβατικά αυτοκίνητα και ελαφρά επαγγελματικά οχήματα μη εξωτερικής φόρτισης (στο εξής: NOVC-HEV).
                  
               
                     (2)
                  
                  
                     Η τεχνολογία που χρησιμοποιείται σε αποδοτικούς κινητήρες-γεννήτριες 48 Volt με μετατροπέα συνεχούς/συνεχούς ρεύματος 48 Volt/12 Volt για χρήση στον ίδιο τύπο NOVC-HEV, όπως αναφέρεται από τον αιτούντα, εγκρίθηκε ως καινοτόμος τεχνολογία σύμφωνα με τον κανονισμό (ΕΕ) 2019/631 με την εκτελεστική απόφαση (ΕΕ) 2020/1167 της Επιτροπής (2).
                  
               
                     (3)
                  
                  
                     Η τεχνολογία που προσδιορίζεται από τον αιτούντα στην αίτησή του είναι ένας κινητήρας-γεννήτρια που συνδέεται άμεσα με τον άξονα εισόδου κίνησης του συστήματος μετάδοσης, δηλαδή μια «ενσωματωμένη γεννήτρια-εκκινητής», η οποία επιτρέπει τη μείωση των μηχανικών απωλειών που σημειώνονται μεταξύ της πηγής μετάδοσης κίνησης και της γεννήτριας. Λειτουργεί μόνο στο εύρος στροφών κινητήρα του κινητήρα εσωτερικής καύσης.
                  
               
                     (4)
                  
                  
                     Η τεχνολογία που προσδιορίζεται από τον αιτούντα έχει διαπιστωθεί ότι παρέχει υψηλό επίπεδο απόδοσης και θα πρέπει να θεωρείται ότι παρέχει την ίδια λειτουργικότητα με εκείνη που εγκρίθηκε με την εκτελεστική απόφαση (ΕΕ) 2020/1167. Ως εκ τούτου, θα πρέπει να θεωρηθεί ως καινοτόμος τεχνολογία στην οποία μπορεί να εφαρμοστεί ο κωδικός οικολογικής καινοτομίας 32.
                  
               
                     (5)
                  
                  
                     Εφαρμόζεται η μεθοδολογία δοκιμών που ορίζεται στην εκτελεστική απόφαση (ΕΕ) 2020/1167, με εξαίρεση τις συχνότητες περιστροφής και τις συχνότητες των σημείων λειτουργίας που χρησιμοποιούνται για τη μέτρηση της απόδοσης του κινητήρα-γεννήτριας, τα οποία πρέπει να προσαρμοστούν λαμβάνοντας υπόψη τα ειδικά τεχνικά χαρακτηριστικά της τεχνολογίας που προσδιορίζει ο αιτών.
                  
               
                     (6)
                  
                  
                     Επομένως, η μεθοδολογία δοκιμών που καθορίζεται στο παράρτημα της εκτελεστικής απόφασης (ΕΕ) 2020/1167 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα της εκτελεστικής απόφασης (ΕΕ) 2020/1167 τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 21 Φεβρουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 111 της 25.4.2019, σ. 13.
         
            (2)  Εκτελεστική απόφαση (ΕΕ) 2020/1167 της Επιτροπής, της 6ης Αυγούστου 2020, για την έγκριση της τεχνολογίας που χρησιμοποιείται σε αποδοτικό κινητήρα-γεννήτρια 48 Volt συνδυασμένο με μετατροπέα συνεχούς/συνεχούς ρεύματος 48 Volt/12 Volt για χρήση σε επιβατικά αυτοκίνητα με συμβατικό κινητήρα καύσης και σε ορισμένα υβριδικά ηλεκτρικά επιβατικά αυτοκίνητα, καθώς και σε ελαφρά εμπορικά οχήματα, ως καινοτόμου τεχνολογίας σύμφωνα με τον κανονισμό (ΕΕ) 2019/631 του Ευρωπαϊκού Κοινοβουλίου και του Συμβουλίου (ΕΕ L 258 της 7.8.2020, σ. 15).
      
      
         
            ΠΑΡΑΡΤΗΜΑ
            Το παράρτημα της εκτελεστικής απόφασης (ΕΕ) 2020/1167 τροποποιείται ως εξής:
            
                        1.
                     
                     
                        το σημείο 2.1 τροποποιείται ως εξής:
                        
                                    α)
                                 
                                 
                                    η δεύτερη και η τρίτη παράγραφος αντικαθίστανται από το ακόλουθο κείμενο:
                                    «Ο κατασκευαστής παρέχει στην αρχή έγκρισης τύπου αποδεικτικά στοιχεία ότι οι τιμές του εύρους συχνοτήτων του κινητήρα-γεννήτριας 48 V είναι ίδιες ή ισοδύναμες με εκείνες που ορίζονται στον πίνακα 1 ή τον πίνακα 1α.
                                    Η απόδοση του κινητήρα-γεννήτριας 48 V καθορίζεται με βάση μετρήσεις σε καθένα από τα σημεία λειτουργίας που παρατίθενται στον πίνακα 1 ή τον πίνακα 1α.»
                                 
                              
                                    β)
                                 
                                 
                                    ως πέμπτο εδάφιο παρεμβάλλεται το ακόλουθο κείμενο:
                                    «Όταν ο κινητήρας-γεννήτρια τοποθετείται σε επιβατικά αυτοκίνητα ή ελαφρά επαγγελματικά οχήματα που πληρούν τις απαιτήσεις του άρθρου 1 στοιχείο α) σημείο ii) και συνδέεται απευθείας με τον άξονα εισόδου κίνησης του συστήματος μετάδοσης, δηλαδή ως ενσωματωμένη γεννήτρια-εκκινητής, οι συχνότητες περιστροφής και οι συχνότητες των σημείων λειτουργίας καθορίζονται σύμφωνα με τον πίνακα 1α.»
                                 
                              
                                    γ)
                                 
                                 
                                    ο ακόλουθος πίνακας 1α προστίθεται μετά τον πίνακα 1:
                                    
                                       «Πίνακας 1α
                                    
                                    
                                       Σημεία λειτουργίας
                                    
                                    
                                                Σημείο λειτουργίας
                                                i
                                             
                                             
                                                Διάστημα σταθεροποίησης
                                                [s]
                                             
                                             
                                                Συχνότητα περιστροφής
                                                ni [min-1]
                                             
                                             
                                                Συχνότητα των σημείων λειτουργίας
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 »